CELEX: 32007R0218
Language: el
Date: 2007-02-28
Title: Κανονισμός (ΕΚ) αριθ. 218/2007 της Επιτροπής, της 28ης Φεβρουαρίου 2007 , για το άνοιγμα και τον τρόπο διαχείρισης των κοινοτικών δασμολογικών ποσοστώσεων για οίνους

1.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 62/22
            
         
      ΚΑΝΟΝΙΣΜΌΣ (ΕΚ) αριθ. 218/2007 ΤΗΣ ΕΠΙΤΡΟΠΉΣ
   
   της 28ης Φεβρουαρίου 2007
   για το άνοιγμα και τον τρόπο διαχείρισης των κοινοτικών δασμολογικών ποσοστώσεων για οίνους
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1) και ιδίως το άρθρο 62 παράγραφος 1,
   Εκτιμώντας τα ακόλουθα:
   
               (1)
            
            
               Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στο πλαίσιο της προσχώρησής τους στην Ευρωπαϊκή Ένωση (2), όπως εγκρίθηκε με την απόφαση 2006/930/ΕΚ του Συμβουλίου (3), προβλέπει το άνοιγμα δασμολογικών ποσοστώσεων για οίνους.
            
         
               (2)
            
            
               Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (4), κωδικοποίησε τους κανόνες διαχείρισης των δασμολογικών ποσοστώσεων οι οποίες πρόκειται να χρησιμοποιηθούν με βάση τη χρονολογική σειρά των ημερομηνιών παραλαβής των τελωνειακών διασαφήσεων.
            
         
               (3)
            
            
               Σύμφωνα με τις δεσμεύσεις που ανέλαβε η Κοινότητα βάσει της συμφωνίας υπό μορφή ανταλλαγής επιστολών ο παρών κανονισμός εφαρμόζεται από την 1η Ιανουαρίου 2007.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανοίγονται οι ακόλουθες δασμολογικές ποσοστώσεις για τα προϊόντα που εισάγονται στην Κοινότητα:
   
               α)
            
            
               δασμολογική ποσόστωση 20 000 hl έναντι όλων (erga omnes) για τον οίνο (δασμολογικές διακρίσεις 2204 29 65 και 2204 29 75) με δασμολογικό συντελεστή 8 EUR/hl (αύξων αριθμός 09.0095),
            
         
               β)
            
            
               δασμολογική ποσόστωση 40 000 hl έναντι όλων (erga omnes) για τον οίνο (δασμολογικές διακρίσεις 2204 21 79 και 2204 21 80) με δασμολογικό συντελεστή 10 EUR/hl (αύξων αριθμός 09.0097).
            
         Άρθρο 2
   Η Επιτροπή διαχειρίζεται τις δασμολογικές ποσοστώσεις που προβλέπονται στο άρθρο 1 σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Φεβρουαρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 179 της 14.7.1999, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).
   
      (2)  ΕΕ L 355 της 15.12.2006, σ. 92.
   
      (3)  ΕΕ L 355 της 15.12.2006, σ. 91.
   
      (4)  ΕΕ L 253 της 11.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1875/2006 (ΕΕ L 360 της 19.12.2006, σ. 64).